L 28/10
EL
Επίσημη Εφημερίδα της Ευρωπαϊκής Ένωσης
31.1.2023
(61)
Όσον αφορά τις αλιευτικές δυνατότητες για τον κάβουρα της Αρκτικής (Chionoecetes spp.) γύρω από την περιοχή του Svalbard, η συνθήκη της 9ης Φεβρουαρίου 1920 για το Spitsbergen (Svalbard) («συνθήκη του Παρισιού του 1920») παρέχει σε όλα τα συμβαλλόμενα μέρη της εν λόγω συνθήκης ισότιμη και χωρίς διακρίσεις πρόσβαση στους πόρους γύρω από το Svalbard, μεταξύ άλλων και σε θέματα αλιείας.
Η άποψη της Ένωσης σχετικά με την εν λόγω πρόσβαση, όσον αφορά την αλιεία κάβουρα της Αρκτικής στην υφαλοκρηπίδα γύρω από το Svalbard, καθορίστηκε σε διάφορες ρηματικές διακοινώσεις προς τη Νορβηγία, οι τελευταίες εκ των οποίων έφεραν ημερομηνία 26 Φεβρουαρίου 2021, 28 Ιουνίου 2021 και 1 Αυγούστου 2022.
Προκειμένου να εξασφαλιστεί ότι η εκμετάλλευση του κάβουρα της Αρκτικής γύρω από το Svalbard θα είναι συνεπής προς τυχόν κανόνες διαχείρισης χωρίς διακρίσεις που ενδέχεται να ορίσει η Νορβηγία, η οποία ασκεί κυριαρχία και δικαιοδοσία στην περιοχή σύμφωνα με τις σχετικές διατάξεις της σύμβασης των Ηνωμένων Εθνών για το δίκαιο της θάλασσας και της Συνθήκης του Παρισιού του 1920, ενδείκνυται να καθοριστεί ο αριθμός των σκαφών τα οποία επιτρέπεται να δραστηριοποιούνται στον εν λόγω τύπο αλιείας.
Η κατανομή αυτών των αλιευτικών δυνατοτήτων μεταξύ κρατών μελών ισχύει μόνον για το 2023.
Υπενθυμίζεται ότι στην Ένωση η κύρια ευθύνη για τη διασφάλιση της συμμόρφωσης με το εφαρμοστέο δίκαιο ανήκει στα κράτη μέλη σημαίας.
(62)
Όσον αφορά τις αλιευτικές δυνατότητες για τον γάδο στα ύδατα του Svalbard, η Συνθήκη του Παρισιού του 1920 παρέχει σε όλα τα συμβαλλόμενα μέρη της εν λόγω συνθήκης ισότιμη και χωρίς διακρίσεις πρόσβαση στους πόρους γύρω από το Svalbard, μεταξύ άλλων και σε θέματα αλιείας.
Συνεπώς, το Συμβούλιο θα πρέπει να καθορίσει την ενωσιακή ποσόστωση για τον γάδο στα ύδατα του Svalbard και στα διεθνή ύδατα της υποζώνης ICES 1 και της διαίρεσης ICES 2b με βάση το TAC αναφοράς για τον γάδο της Βορειοανατολικής Αρκτικής και τα ιστορικά αλιευτικά δικαιώματα της Ένωσης.
Σύμφωνα με την πολιτική συμφωνία Ένωσης-Νορβηγίας σχετικά με την αλιεία στις υποζώνες ICES 1 και 2 της 29ης Απριλίου 2022, η Νορβηγία θα πρέπει να καθορίσει ποσόστωση γάδου για τα ενωσιακά σκάφη που αλιεύουν γάδο στα ύδατα του Svalbard στο 2,8274 % του TAC αναφοράς που προβλέπεται στη νομοθεσία της, η οποία αντιστοιχεί επίσης στα δικαιώματα της Ένωσης βάσει της Συνθήκης του Παρισιού του 1920.
Δεδομένου ότι οι συζητήσεις για την εφαρμογή της πολιτικής συμφωνίας Ένωσης-Νορβηγίας βρίσκονται σε εξέλιξη, ενδείκνυται η Ένωση να καθορίσει για το πρώτο τρίμηνο του 2023 προσωρινή ενωσιακή ποσόστωση για τον γάδο στα ύδατα του Svalbard και στα διεθνή ύδατα της υποζώνης ICES 1 και της διαίρεσης ICES 2b.
Λαμβανομένου υπόψη του ιστορικού μεριδίου της Ένωσης για τον γάδο στα ύδατα του Svalbard, το επίπεδο της εν λόγω προσωρινής ενωσιακής ποσόστωσης θα πρέπει να οριστεί στους 3 907 τόνους.
Επιπλέον, η Νορβηγία προτίθεται να καθορίσει στη νομοθεσία της προσωρινή ποσόστωση για την Ένωση για τον γάδο στα ύδατα του Svalbard στο επίπεδο αυτό για την περίοδο από την 1η Ιανουαρίου έως την 31η Μαρτίου 2023.
Οι προσωρινές ποσοστώσεις θα πρέπει να κατανεμηθούν στα κράτη μέλη σύμφωνα με την απόφαση 87/227/ΕΟΚ του Συμβουλίου (16) με την επιφύλαξη των προσαρμογών που είναι απαραίτητες λόγω της αποχώρησης του Ηνωμένου Βασιλείου από την Ένωση, και λόγω της αναλογίας του επιπέδου της προσωρινής ποσόστωσης της Ένωσης προς το επίπεδο του μεριδίου της Ένωσης στο οικείο απόθεμα.
(63)
Σύμφωνα με τη δήλωση της Ένωσης προς τη Βολιβαριανή Δημοκρατία της Βενεζουέλας σχετικά με τη χορήγηση αλιευτικών δυνατοτήτων στα ενωσιακά ύδατα σε αλιευτικά σκάφη που φέρουν σημαία της Βενεζουέλας στην αποκλειστική οικονομική ζώνη στα ανοικτά των ακτών της Γαλλικής Γουιάνας (17), είναι αναγκαίο να καθοριστούν οι αλιευτικές δυνατότητες για λουτιάνο που διατίθενται στη Βενεζουέλα στα ενωσιακά ύδατα.
(64)
Προκειμένου να διασφαλισθούν ενιαίες προϋποθέσεις για την εκτέλεση του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες όσον αφορά την εξουσιοδότηση μεμονωμένων κρατών μελών να διαχειρίζονται τις κατανομές της αλιευτικής προσπάθειας σύμφωνα με σύστημα κιλοβατημερών· να χορηγούν πρόσθετες ημέρες στη θάλασσα για την οριστική παύση αλιευτικών δραστηριοτήτων και την επαυξημένη παρουσία επιστημονικών παρατηρητών· και να καταρτίζουν μορφότυπους λογιστικών φύλλων για τη συλλογή και τη διαβίβαση πληροφοριών σχετικών με τη μεταφορά ημερών στη θάλασσα μεταξύ αλιευτικών σκαφών που φέρουν τη σημαία κράτους μέλους.
Η Επιτροπή θα πρέπει να ασκεί τις εν λόγω αρμοδιότητες σύμφωνα με τον κανονισμό (ΕΕ) αριθ.
182/2011 του Ευρωπαϊκού Κοινοβουλίου και του Συμβουλίου (18).
(16) Απόφαση 87/277/ΕΟΚ του Συμβουλίου, της 18ης Μαΐου 1987, σχετικά με την κατανομή των δυνατοτήτων αλίευσης γάδου στην περιοχή του Spitzberg και της νήσου των Άρκτων και στη διαίρεση 3Μ όπως ορίζεται από τη σύμβαση NAFO (ΕΕ L 135 της 23.5.1987, σ. 29).
(17) Απόφαση (ΕΕ) 2015/1565 του Συμβουλίου, της 14ης Σεπτεμβρίου 2015, για την έγκριση, από μέρους της Ευρωπαϊκής Ένωσης, δήλωσης σχετικά με τη χορήγηση αλιευτικών δυνατοτήτων στα ύδατα της ΕΕ σε αλιευτικά σκάφη που φέρουν σημαία της Βολιβαριανής Δημοκρατίας της Βενεζουέλας στην αποκλειστική οικονομική ζώνη στα ανοικτά των ακτών της Γαλλικής Γουιάνας (ΕΕ L 244 της 19.9.2015, σ. 55).
(18) Κανονισμός (ΕΕ) αριθ.
182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ.
13).